**PROCESVERBAL**

**nga seanca e 30-të e Këshillit të Agjencisë për Shërbime**

 **Mediatike Audio dhe Audiovizuele,**

 **mbajtur më 23.07.2024**

**Anëtarët e pranishëm të Këshillit të Agjencisë:** Lazo Petrushevski kryetar i Këshillit të ASHMA-së, Selver Ajdini zëvendës kryetar i Këshillit të ASHMA-së, Llazar Trajçev, Zoran Fidanoski, dr.Metodija Jançeski.

**Anëtarët në mungesë të Këshillit të Agjencisë:** mr. Alma Mashoviq.

**Në seancë ishte i pranishëm dr. Zoran Trajçevski, drejtor i Agjencisë për Shërbime Mediatike Audio dhe Audiovizuele.**

**Të pranishëm nga shërbimi profesional:** mr. Dragica Ljubevska, Goran Radunoviq, mr. Magdalena Davidovska Dovleva, mr.Aleksandar Xhuvareviq, Maja Damevska, dr.Ivana Stojanovska.

**Të pranishmit e tjerë:** /

Z. Petrushevski hapi seancën e 30-të të Këshillit të Agjencisë për Shërbime Mediatike Audio dhe Audiovizuele. Seanca filloi në ora 14:10 dhe u mbajt në ambientet e Agjencisë, salla e konferencave, kati i dytë.

Z. Petrushevski informoi se znj. Mashoviq nuk do të marrë pjesë në seancë për shkak të pushimit vjetor dhe ndodhet jashtë vendit. Gjatë leximit të propozimit të rendit të ditës, ai bëri disa ndryshime, gjegjësisht i zëvendësoi vendet e pikave 2 dhe 3, dhe pika që ishte vendosur nën Të ndryshme – Propozim për dhënien e miratimit për rregullimin e marrdhënieve të ndërsjella dhe marrëveshjes afariste-teknike me Ministrinë për Sport të RMV-së, me Propozim- vendimin dhe Propozim-marrëveshje, për shkak të rëndësisë së saj, e vendosi si Pikën 4. Pika të ndryshme u bë pika 5.

Këshilli i Agjencisë njëzëri, me 5 vota “pro”, miratoi të korrigjuar si në vijim:

**RENDIN E DITËS**

1. Miratimi i Propozim-procesverbalit nga seanca e 29-të e Këshillit të Agjencisë për Shërbime Mediatike Audio dhe Audiovizuele, mbajtur më 17.07.2024.
2. Shqyrtimi i raporteve tremujore për punën e Agjencisë për Shërbime Mediatike Audio dhe Audiovizuele për periudhën nga 1 prilli deri më 30 qershor 2024.
3. Propozim - vendim për heqjen e lejes për transmetim televiziv të SHTR TV-KANAL VIS SHPKNJP Strumicë.
4. Propozim për dhënien e miratimit për rregullimin e marrëdhënieve të ndërsjella dhe bashkëpunimit afarist-teknik me Ministrinë për Sport të RMV-së, me Propozim-vendim dhe Propozim-marrëveshje.
5. Të ndryshme.

**Pika 1**

Këshilli i Agjencisë shqyrtoi Procesverbalin e propozuar nga seanca e 29-të e Këshillit të Agjencisë për Shërbime Mediatike Audio dhe Audiovizuele, mbajtur më 17.07.2024.

Z. Trajçev kishte vërejtje në faqen 11 të Procesverbalit në diskutimin e tij. Ai propozoi që në fillim të fjalisë fjalët “nuk komenton vendimin e gjykatës” të zëvendësohet me fjalët “nuk dëshiron të komentojë vendimin e gjykatës”.

Këshilli njëzëri me korrigjim të z.Trajçev, miratoi Procesverbalin e propozuar nga seanca e 29-të e Këshillit të Agjencisë për Shërbime Mediatike Audio dhe Audiovizuele, mbajtur më 17.07.2024, me tekstin e propozuar.

**Pika 2**

Z. Petrushevski, lidhur me raportet tremujore të propozuara për punën e Agjencisë për Shërbime Mediatike Audio dhe Audiovizuele për periudhën nga 1 prilli deri më 30 qershor 2024, sqaroi se Këshilli nuk ka obligim t'i votojë, por ka mundësi të diskutojë. Ai tha se e ka lexuar Raportin, për të cilin tha se në mënyrë standarte e pasqyron punën e Agjencisë, me aktivitete të shumta nga disa fusha që janë në kompetencë të Agjencisë.

**Pika 3**

Z. Petrushevski, në lidhje me Propozim - vendimin për heqjen e lejes për transmetim televiziv të SHTR TV-KANAL VIS SHPKNJP Strumicë, tha se sipas diskutimit nga seanca e kaluar e 8-të publike, pikën e shtyn për vazhdim në seancën e 30-të që do të mbahet nesër, më 24.07.2024, me fillim në ora 15:30.

**Pika 4**

Z. Petrushevski bëri të ditur se planifikon ta shtyjë edhe këtë pikë sepse materiali për shqyrtim është marrë më vonë. Megjithatë, ai tha se do të japë mundësi për shpjegime dhe diskutime.

Z. Trajçevski shpjegoi Propozimin për dhënien e miratimit për rregullimin e marrëdhënies së ndërsjelltë dhe bashkëpunimit afarist-teknik me Ministrinë për Sport të RMV-së, me Propozim-vendim dhe Propozim-marrëveshje. Ai shpjegoi se në periudhën e kaluar Agjencia ka qenë në komunikim me Ministrinë e sapoformuar për Sport, e cila ka nevojë reale për zyra të reja. Ai deklaroi se kati i 8-të i ndërtesës 70% është i ASHMA-së, ndërsa 30% i përket ish-Agjencisë për Rini dhe Sport, tani Ministria e Sportit. Pjesa më e madhe e hapësirës nuk është funksionale, në një pjesë ka elemente kuzhine për të cilat Agjencia nuk ka nevojë reale t'i shfrytëzojë, pjesa tjetër e së njëjtës hapësirë është shfrytëzuar disa herë kur janë mbajtur evente dhe kokteje më të mëdha. Ai tha se shumica e hapësirës për tu përshtatur për zyra kërkon ndarje të mjeteve më të mëdha financiare. Propozimi i Ministrisë së Sportit është që Agjencia të lëshojë pjesën e saj në shfrytëzim të përkohshëm prej 5 vitesh dhe ta rinovojë hapësirën. Me këtë ASHMA nuk do të ketë pasoja financiare, sepse e gjithë kostoja financiare do të jetë në ngarkesë të Ministrisë për Sport. Informoi se Marrëveshja për dhënien e hapësirës është hartuar nga zyra e avokatisë me të cilën ASHMA ka lidhur Marrëveshje për bashkëpunim, në mënyrë që Agjencia dhe Këshilli të jenë të mbrojtur dhe të sigurt për përmbajtjen sepse do të jetë propozim për miratim nga Këshilli. Ai tha se përkundër miratimit nga Këshilli, Marrëveshja nuk do të hyjë në fuqi derisa Qeveria të japë pëlqimin e saj.

Z. Petrushevski shpjegoi se edhe nëse Këshilli e voton, nuk do të vlejë derisa të japë pajtueshmëri Qeveria e RMV-së. Ata kanë edhe shërbim të veçantë, Sekretariatin për Legjislacion, i cili kontrollon ligjërisht nëse gjithçka është sipas ligjit. Ai shpjegoi se Këshilli deri ditën e nesërme do të ketë mundësi edhe një herë t'i shohë materialet dhe teksa i lexoi tha se nuk kishte asnjë vërejtje.

Z. Trajçevski tha se Marrëveshja do të plotësohet me një pikë tjetër në pjesën e mirëmbajtjes së ashensorëve dhe platformave. Me këtë marrëveshje do të rregullohen detyrimet e ndërsjella ndërmjet ASHMA-së dhe Ministrisë së Sportit dhe meqenëse do t’u jepet hapësira në katin e 8-të, në të ardhmen do të paguajnë fatura më të larta për energjinë elektrike, mirëmbajtjen e ashensorëve dhe punë të tjera të përbashkëta.

Z. Fidanoski tha se do ta mbështesë këtë marrëveshje. Ai beson se është mirë dhe korrekte që ASHMA t’u dalë në ndihmë Ministrisë së re të Sportit. Ai ka shpjeguar se ka dëgjuar intervistën e parë të ministrit të sportit në të cilën ka thënë se kanë shumë nevojë për më shumë hapësirë sepse dëshiron të realizojë disa nga idetë e tij për organizimin dhe funksionimin e ministrisë. Është e vërtetë ajo që tha drejtori Trajçevski se për këto 9 vite që ASHMA është në ndërtesë jo më shumë se 5 herë është shfrytëzuar hapësira në katin e 8-të. Agjencia nuk do të ketë asnjë kosto, ndërsa hapësira do të rinovohet dhe pas skadimit të 5 viteve do të jetë sërish në pronësi të ASHMA-së. Me këtë dhe ASHMA-ja dhe Ministria e Sportit do të kenë përfitime më të mëdha nga e gjithë kjo punë.

Z. Petrushevski, pas diskutimit tha se vendimin për këtë pikë do ta shtyjë për ditën e nesërme, më 24.07.2024, me fillim në ora 15:30.

**Pika 5**

**Të ndryshme**

Nuk ka pasur diskutim nën Të ndryshme.

 **Agjencia për Shërbime Mediatike**

 **Audio dhe Audiovizuele**

 **Kryetari i Këshillit,**

 **Lazo PETRUSHEVSKI, d.v.**